1990ndate I poolel hakkas tekkima Lääne konteksti kõrvale narkotemaatika käsitlemisel kodumaine kontekst, mis järgnevalt varieerus ja diferentseerus. Narkoteema käsitlemisel ilmusid uued teemad ja positsioonid. Tekkisid hoiatavad artiklid [2]  aga ka liberaalsed käsitlused. [3]  Meditsiiniline aspekt [4]  eristus uimastipoliitikast, leidus paar artiklit teemal noored ja narkootikumid [5] . Räägiti juba ka narkoärist: mõnede autorite hoiakud olid optimistlikud ja lohutavad, arvates, et uimastikuritegevus Eestit eriti ei puuduta [6] , teised olid kohkunumad, nähes võimalust narkoäri peatsest suurenemisest Eestis [7] . Leidus juba ka lugusid ainete tabamistest/ konfiskeerimisest korrakaitseorganite poolt Eestis [8]  ning ka  eestlaste narkootikumidega vahelejäämisest teistes riikides, eriti Põhjamaades [9]  .